Andreas Martin Corneliussen

Andreas Martin Corneliussen (1852–1916) var en norsk skolemann, teolog og forfatter. Han var utdannet cand.theol. og var en periode medeier av Nissens Pikeskole. Han var også forfatter av en lang rekke lærebøker brukt i det norske skoleverket fra 1880-tallet og inn på 1960-tallet. Sammen med sin kollega og medeier av Nissens Pikeskole Bernhard Cathrinus Pauss utgav han leseboken Læsebok i morsmaalet (1907–1916), en revidert utgave av leseboken Pauss hadde utgitt med Hartvig Lassen fra 1884.

Andreas Corneliussen var far til kontreadmiral og forsvarssjef Elias Corneliussen og industrilederen Ragnar Corneliussen. Han var sønn av cand.theol., skolemann og kirkeverge i Christiania Elias Corneliussen (1818–1880) og Petra Louise Aabel, sønnesønn av stortingsrepresentant Anders Corneliussen og dattersønn av Peter Pavels Aabel. Han var fetter til Hauk Aabel, Gerhard Munthe og Margrethe Munthe, og oldefar til visesanger Ole Paus.

 Referanser 

 Litteratur 
 Nils A. Ytreberg, Nissens pikeskole 1849–1949, 1949
 Maja Lise Rønneberg Rygg, Hartvig Nissens skole 150 år 1849–1999, 1999
 Hartvig Munthe, Provst P. Aabel og hustru født Leigh og deres efterkommere, 1906

Kategori:Norske forfattere
Kategori:Pedagoger ved Hartvig Nissens skole
Kategori:Personer fra Kristiansand kommune